พึ่งจะทานยาคุมกำเนิดแผลแรกคะ ทานมาได้ 10 วันคะ (ทานเม็ดแรกตอนมีประจำเดือนวันแรก) แล้วมีอะไรกับแฟนแต่ไม่ได้ป้องกัน ก็เลยทานยาคุมฉุกเฉินตามไปหลัจากนั้นประมาณ 36 ชม.ด้วย ขอสอบถามดังนี้คะ - จะเป็นอะไรไหม หรือมีผลข้างเคียงไหมคะ - แล้วต้องทานยาคุมปกติต่อไปไหมคะ - การทานฉุกเฉินทำให้ปจด.มา ถ้าประจำเดือนมาต้องเริ่มทานเม็ดแรกใหม่ไหมคะ
สวัสดีค่ะ หากได้เริ่มทานยาคุมกำเนิดแผงแรก ภายในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้น เมื่อมีเพศสัมพันธ์ จึงไม่ควรทานยาคุมฉุกเฉินไปโดยไม่จำเป็น เพราะประสิทธิภาพของยาคุมฉุกเฉินนั้นมีน้อยกว่า จึงไม่ได้ช่วยเพิ่มฤทธิ์ในการป้องกันการตั้งครรภ์แต่อย่างใด และอาจทำให้ได้รับผลข้างเคียงเพิ่มโดยไม่จำเป็น ส่วนหลังจากนี้ ก็ให้ทานยาคุมตามเวลาเดิมปกติทุกวันค่ะ ซึ่งประจำเดือนจะมาเมื่อทานยาครบ 21 เม็ดแล้ว และอยู่ในช่วงเว้นระยะ 7 วันค่ะหลังจากนี้ ก็ไม่ควรทานยาคุมฉุกเฉินเข้าไปอีก ยกเว้นกรณีที่มีการลืมทานยาตั้งแต่ 2 วันขึ้นไปค่ะ